Príloha
	Návrh na viazanie výdavkov rozpočtovaných na:

	1. výstavbu služobných bytov (predbežne v sume 296,8 mil. Sk). Návrh je zdôvodnený tým, že kapitoly majú tieto výdavky plne pokryté v rámci rozpočtu na rok 2003.
	Nevyčerpanie týchto výdavkov predpokladá
	MO SR			121,6 mil. Sk
	MV SR			 94,9 mil. Sk
	SIS				 11,8 mil. Sk
	MDPT SR			 23,4 mil. Sk (železničná polícia)
	MF SR				 30,1 mil. Sk	
	MS SR			 	 15,0 mil. Sk 

	2. transfer pre NÚP (rozpočtovaný prostredníctvom MPSVR SR) na konkrétne programy aktívnej politiky zamestnanosti - v objeme cca 200 mil. Sk. Návrh je zdôvodnený tým, že NÚP tieto výdavky v roku 2002 nevyčerpá z dôvodu, že o tieto nástroje aktívnej politiky práce nie je zo strany nezamestnaných predpokladaný záujem.

	3. poskytnutie jednorazového finančného príspevku odboja 1939 - 1945 v objeme 60,0 mil. Sk. Návrh je zdôvodnený tým, že v rozpočte kapitoly VPS sú tieto výdavky na rok 2003 rozpočtované v objeme 500 mil. Sk.

	4. programy realizované v kapitole ministerstva pôdohospodárstva v objeme 200 mil. Sk v nadväznosti na skutočnosť, že:
		- sa na základe jej žiadostí uvoľnili dodatočné prostriedky v objeme 175 mil. Sk na obnovu hrádzí a ďalších 100 mil. Sk na čiastočné riešenie škôd vo vodnom hospodárstve,
		- kapitola predpokladá nevyčerpanie vlastných zdrojov v objeme 397,5 mil. Sk,
		- kapitola predpokladá výpadok vlastných príjmov až o viac ako 400 mil. Sk,
		-  Ministerstvo financií odporúča výdavky na 2. etapu obnovy hrádzí (v objeme 175 mil. Sk) realizovať len v tom prípade, ak prostriedky uvoľní rezort pôdohospodárstva.

	5. ministerstvu hospodárstva v objeme
		- 17,7 mil. Sk - dotácie na útlm v Bani Dolina - v rozpočte na rok 2003 sú rozpočtovo kryté,
		-   45,0 mil. Sk na realizáciu kapitálových výdavkov pre Želba a.s.  z dôvodu konkurzu nie je potrebná, 
		- 155 mil. Sk na programy - kapitola predpokladá nevyčerpanie výdavkov na rôzne programy v objeme 543,5 mil. Sk, pričom pri schvaľovaní rozpočtu na rok 2003 sa na programy vyčlenili dodatočné prostriedky. 

	6. ministerstvu dopravy, pôšt a telekomunikácií (okrem výdavkov na služobné byty) v objeme 28,3 mil. Sk z dôvodu, že sa:
		- nepreinvestujú pri výstavbe Terminálu letisko Košice" z dôvodu "ťažkostí dodávateľa so zabezpečením špecifických atypických konštrukcií a dodávok časti terminálu",
		- pri existencii vnútorných rezerv kapitoly uvoľnili dodatočné zdrojov na krytie nákladov na záchranné práce pri povodniach,
		- predpokladá výpadok vlastných príjmov kapitoly o viac ako 300 mil. Sk.

	7. ministerstvu životného prostredia v sume 10 mil. Sk (nerealizovaná úhrada majetkovej ujmy). MF SR súčasne odporúča výdavky na monitorovanie škôd po Sovietskej armáde v rozsahu 10 mil. Sk realizovať z prostriedkov rezortu životného prostredia a to aj v nadväznosti na výpadok príjmov o 200 až 250 mil. Sk, ktorý signalizuje kapitola.

	8. v ministerstve školstva v objeme 28,6 mil. Sk z dôvodu nižšej potreby na účastnícky poplatok na členstvo v medzinárodných programoch a  ostatných výdavkov na koordináciu prierezových aktivít vedy a  techniky. 

	9. v ministerstve vnútra 7,6 mil. Sk z dôvodu nedočerpania finančných prostriedkov na NP PRENAME.

	10. krytie štátneho dlhu v objeme 555 mil. Sk

	11. výdavky v kapitole VPS v rozsahu 92,7 mil. Sk